માનસી મનોમન ભગવાને પ્રાર્થના કર્યા કરતી કે, ‘હે પ્રભુ ! તું કોઈ દુશ્મનને પણ અવી પરવશતાની બીમારી કદી ના આપતો.’ તેનું મનોબળ મજબૂત હતું પણ જેટલી તે પ્રભુ પ્રત્યે વધુ શ્રદ્ધાળુ બનતી તેની વધારે પરીક્ષા તે લેતો અને હવે તો તે અને પ્રભુ આમને સામને આવી ગયા હતા. ‘તારાથી થાય તે કર હું હાર નહીં માનું છેલ્લા શ્વાસ સુધી.’ તે મનોમન કહ્યા કરતી પ્રભુને. પણ આખરે તે હારી જ ગઈ જ્યારે રોગ તેની આંખોને છીનવી ગયો.